stanford-oval/wikipedia huggingface dataset:
סבטוזר בורוייביץ'

| --- | --- |

סבטוזר בורוייביץ'
 לידה:  13 בדצמבר 1856 אומטיץ', האימפריה האוסטרית האימפריה האוסטרית
 פטירה:  23 במאי 1920 (בגיל 63) קלאגנפורט, אוסטריה אוסטריה
 מקום קבורה:  בית הקברות המרכזי בווינה 
 מדינה:  אוסטריה 
 השתייכות:   הצבא האוסטרו-הונגרי.
 תקופת הפעילות:  1872–1918 (כ־46 שנים)
 דרגה:   פלדמרשל
 תפקידים בשירות
 מפקד הקורפוס ה-6   מפקד הארמייה השלישית   מפקד הארמייה החמישית
 פעולות ומבצעים
 מלחמת העולם הראשונה
 עיטורים
 אות המסדר מריה תרזיה בדרגת מפקד  עיטור הכוכב של רומניה  מסדר כתר הברזל  הצלב הגדול של מסדר לאופולד  צלב ההצטיינות הצבאית  המסדר הצבאי של מריה תרזה 
 
סבטוזר בורוייביץ' (בקרואטית: Svetozar Borojević von Bonja; ‏ 13 בדצמבר 1856 – 23 במאי 1920) היה מפקד בכיר בצבא האוסטרו-הונגרי במלחמת העולם הראשונה.
קריירה מוקדמת

בורוייביץ' נולד בכפר אומטיץ' בקרואטיה, אז בתחום האימפריה האוסטרית במשפחה מעורבת סרבית-קרואטית. הוטבל בנצרות האורתודוקסית. בגיל עשר התקבל לפנימייה צבאית וסיים אקדמיה צבאית בגראץ.
בשנת 1878 הצטיין בכיבוש בוסניה והרצגובינה על ידי אוסטרו-הונגריה. הוא טיפס מהר בדרגות ובתפקידים וב-1904 הועלה לדרגת גנרל מיור. בשנים 1907–1912 הוא פיקד על חיל המשמר הקרואטי המלכותי. ב-1912 התמנה למפקד הקורפוס ה-6 וב-1913 הועלה לדרגת גנרל חיל הרגלים.
מלחמת העולם הראשונה > בחזית המזרחית

עם פרוץ המלחמה היה בורוייביץ' מפקד הקורפוס ה-6 שהיה חלק מהארמייה הרביעית, ולחם עמו בקרב גליציה. בספטמבר 1914 הוא התמנה למפקד הארמייה השלישית במקום רודולף פון ברודרמן שהתפטר, ובאוקטובר 1914 הוא הצליח להגיע למבצר פשמישל הנצור על ידי הרוסים ואילץ את הרוסים לסגת. בפברואר 1915 פתחו הרוסים במצור על פשמישל, כבשו את המבצר ואילצו את בורוייביץ' לסגת. הוא הצליח להחזיק מעמד עד שנפתחה המתקפה המשולבת עם הגרמנים בפיקודו של אוגוסט פון מקנזן שדחקה את הרוסים מזרחה וכבשה שוב את פשמישל ביוני 1915, אבל הוא לא זכה לראות את כיבוש פשמישל, כי ב-25 במאי 1915 הוא נשלח לחזית האיטלקית.
מלחמת העולם הראשונה > בחזית האיטלקית

בחזית האיטלקית הוא קיבל את הפיקוד על הארמייה החמישית בחזית נהר האיזונצו והצליח לעמוד מול האיטלקים ב-11 קרבות הנהר איזונצו.
באוקטובר 1917 הנחיל לאיטלקים ביחד עם עמיתו הגרמני אוטו פון בלוב, תבוסה קשה בקרב קפורטו.
הוא זכה לתהילה וכונה "אביר האיזונצו". חייליו העריצו אותו וכינו אותו Naš Sveto (סבטו שלנו). ב-1 בפברואר 1918 הוא הועלה לדרגת פילדמרשל ועוטר במדליות רבות. הוא היה הקרואטי היחיד שהגיע לדרגה זו.
בהתקפה האיטלקית האחרונה בקרב ויטוריו ונטו החל הצבא האוסטרו-הונגרי להתפרק כאשר הונגריה פרשה מהאיחוד עם אוסטריה והחיילים ההונגרים ביחד עם בני לאומים נוספים סירבו להמשיך להילחם עבור הקיסר האוסטרי.
הקיסר פיזר את הצבא ב-6 בנובמבר 1918 ובורובייץ' פרש ב-1 בדצמבר 1918.
לאחר המלחמה

בורוייביץ' הציע את שירותיו לממלכת יוגוסלביה שהקימו הסרבים הקרואטים והסלובנים אבל הם לא הסכימו לקבלו ואף החרימו את רכושו. הוא התיישב בקרינתיה בדרום אוסטריה ונפטר ב-1920 בבית חולים בקלאגנפורט בירת קרינתיה.
הוא נקבר בבית הקברות המרכזי בווינה. קרל הראשון, קיסר אוסטריה שגלה בשווייץ, שילם עבור המצבה המפוארת אבל היה מנוע מלהשתתף בהלווייתו.
רום כרמל

ערך זה עוסק בנקודה הגבוהה בכרמל. אם התכוונתם לדגם של מכונית, ראו .
| --- | --- |

 מידע כללי
 גובה:  546 מטר
 מדינה:  ישראל ישראל
 מיקום:  מצפון-מערב לעספיא
 רכס הרים:  הכרמל
 קואורדינטות:  32°43′48″N 35°02′59″E﻿ / ﻿32.72986944°N 35.04972778°E﻿ / 32.72986944; 35.04972778
  (למפת הגליל המערבי מוגדלת) רום כרמל(למפת הגליל המערבי רגילה) רום כרמל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רום כרמל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום רום כרמל  מפת אתרים בתחום גן לאומי כרמל, עם סימון נקודת רום כרמל
 
רום כרמל היא הנקודה הגבוהה ביותר בהר הכרמל, בגובה 546 מטר מעל פני הים.
נקודה זו נמצאת באזור הכרמל הגבוה, במרכז הקשת של ציר האורך הר אלון – גבעת האנטנה (ליד תחילת כביש 7212) ומצפון-מערב ליישוב הדרוזי עספיא. תושבי עספיא מכנים את הגבעה שעליה נמצאת הנקודה "אלקַמְבּוּעָה א-דַּרַזִיֶה", כלומר, "הכיפה הדרוזית". סמוך לרום הכרמל עובר כביש 672, והיא עצמה חלק ממסלול שביל ישראל בדרכו מנחל מעפילים (במורדות המזרחיים של הכרמל) לנחל חיק (במורדות המערביים).
מן הפסגה ניתן לצפות לכיוון הרי הגליל העליון והגליל התחתון. עם זאת, ולמרות גובהה היחסי, התצפית אינה אידיאלית. זאת, הן בשל הבדלי גובה קטנים סביבה והן בשל עצי אורן ירושלים החוסמים את התצפית בעיקר לכיוון דרום.
על המדרון המזרחי של הגבעה, הפונה לשכונה המערבית של עספיא, שיחים רבים של רתמה קוצנית. צמח זה צומח בארץ ישראל רק בכרמל, לאורך קו פרשת המים, בקטע הכביש בין אוניברסיטת חיפה לדלית אל-כרמל, בקרקע שמקורה בסלע משקע קירטון. זאת, בניגוד לפסגה עצמה, שהקרקע האופיינית לה היא רנדזינה בהירה חרסיתית, שנוצרה מסלעי גיר.
שמו של המקום שימש גם את המכונית הישראלית שנקראה על שמו: רום כרמל 1300, אשר יוצרה בחיפה על ידי אוטוקרס.
לקריאה נוספת

מדריך ישראל החדש כרך 5: הכרמל וחופו ורמות מנשה, בעריכה סלמאן אבו רוכן ויעקב שורר, הוצאת משרד הביטחון 2001 עמ' 198
מנחם מרקוס, הר הכרמל סקר נוף ומסלולי טיול, רשות שמורות הטבע, 1997, עמ' 66
Lunch (שיר)

"Lunch" (בעברית: "אֲרוּחַת צָהֳרִים") הוא שיר של הזמרת-יוצרת האמריקאית בילי אייליש. השיר יצא לאור ב-17 במאי 2024 על ידי חברות התקליטים דארק-רום ואינטרסקופ, כרצועה ה-2 מתוך אלבום האולפן השלישי של אייליש, Hit Me Hard and Soft. תוכנו הלירי של השיר מתאר את משיכתה המינית של אייליש, לאחר שציינה כי היא ביסקסואלית.
רקע

במהלך 2021, כאשר הוציאה את הקליפ לסינגל "Lost Cause" החלו לצוץ ספקולציות לגבי נטייתה המינית של אייליש. בקליפ מוצג מסיבה בה שוהה אייליש עם עוד כמה נשים, אשר עושות טוורק, שיחוק בפלונטר וריסוס בספריי חוטים. מעריצים וחדשות תקשורת רבים ראו את הקליפ כהומוארוטי, והחלה אייליש לקבל האשמות בקווירבייטינג. לתגובה על כך, פרסמה אייליש תמונות מאחורי הקלעים של הקליפ עם הכיתוב "אני אוהבת בנות".
אייליש סיפרה על המשיכה שלה לנשים בסוף שנת 2023, והצהירה שהיא נמשכת אליהן פיזית אבל גם מאוימת מהיופי והנוכחות שלהן. היא הבהירה באינסטגרם שהיא נמשכת גם לגברים וגם לנשים.
בנובמבר 2023, הוצגה אייליש בעמוד השער של "וראייטי", שבו היא דנה ביחסה למיניות. ציינה אייליש שהיא תמיד הרגישה משיכה רגשית לנשים לצד משיכה פיזית. בדצמבר, במהלך שהתארחה בשטיח האדום באירוע של המגזין "היטמייקרס", שאלה כתבת את אייליש האם הערותיה במהלך הראיון לעמוד השער של "וראייטי" נועדו כהצהרה, נעתנה אייליש שזוהי לא הכוונה והיא סבורה שנטייתה המינית הייתה צפויה. בתום האירוע, פרסמה אייליש פוסט באינסטגרם בביקורת על אותם השאלות שכתבים רבים שואלים אותה, ובה האשימה אותם וציינה כי נטייתה המינית היא ביסקסואלית.
הרכב

במהלך ראיון של רולינג סטון, הרחיבה אייליש יותר על נטייתה המינית ועל תהליך יצירת אלבום האולפן השלישי, Hit Me Hard and Soft. בנוסף, ציינה כי "Lunch" תרם לה לגלות את משיכתה המינית יותר. בזמן שכתבה והלחינה את השיר, נפגשה אייליש בדייט עם אישה והשלימה את יצירת השיר לאחר מכן.
השיר כולל שילוב של אלמנטים ממוזיקת אלקטרו, רוק אלקטרוני, סינת'-פופ ופוסט-פאנק. בנוסף, סאונד רקע השיר מתבסס על בייסליין כבד. אייליש תיארה את "Lunch" כשיר מרכזי באימוץ המיניות שלה. זה השיר הקווירי הכי מפורש שלה עד היום. המילים מתארות את משיכתה של אייליש לבחורה אחרת, המתבטאת באמצעות דימויים של טעם ותשוקה. אייליש הזכירה שהשיר עזר לה להבין ולאמץ את המשיכה שלה לנשים, משהו שהיא הבינה במלואה בשנה שלפני כתיבת השיר.
קידום

בפסטיבל קואצ'לה 2024, השמיעה אייליש לראשונה בקצרה את "Lunch", ובנוסף עוד שני שירים מתוך אלבום האולפן השלישי. ב-17 במאי 2024, הוציאה אייליש את "Lunch" ואת כל שאר רצועות האלבום. "Lunch" הוא הסינגל המוביל באלבום. השיר שוחרר לרדיו להיטים עכשוויים בארצות הברית, וחברת התקליטים, יוניברסל מיוזיק גרופ, קידמה את השיר בשידורי רדיו באיטליה. 12 שעות לאחר יציאת האלבום, קליפ הווידאו של "Lunch", שוחרר דרך ערוץ ה-Vevo של אייליש ביוטיוב.
ביקורות > הופעות ברשימות

| כתב עת | רשימה | מיקום | מקור |
| --- | --- | --- | --- |
| בילבורד | 50 השירים הטובים ביותר של 2024 (עד כה): רשימת צוות | 5 |  |
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | קליפ השנה | מועמדות |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 4 |  |
|  עולמי | בילבורד גלובל ללא ארצות הברית | 2 |  |
|  אוסטרליה | מצעד הסינגלים האוסטרלי | 5 |  |
|  איסלנד | הפלייליסט | 5 |  |
|  איטליה | מצעד הסינגלים האיטלקי | 33 |  |
|  אירלנד | מצעד הסינגלים האירי | 5 |  |
|  ארגנטינה | ארגנטינה הוט 100 | 55 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי הסטרימינג | 5 |  |
|  ארצות הברית | מצעד שירי הרדיו | 26 |  |
|  ארצות הברית | מצעד השירים הדיגיטליים | 15 |  |
|  ארצות הברית | מצעד הפופ איירפליי | 14 |  |
|  ארצות הברית | מצעד 40 השירים למבוגרים | 12 |  |
|  בלגיה | מצעד שירי בלגיה | 7 |  |
|  גרמניה | GfK – טופ 100 | 5 |  |
|  הולנד | מצעד 40 הסינגלים ההולנדיים | 31 |  |
|  הולנד | מצעד 100 הסינגלים ההולנדיים | 4 |  |
|  הממלכה המאוחדת | מצעד הסינגלים הבריטי | 2 |  |
|  יפן | יפן הוט 100 | 10 |  |
|  ישראל | מדיה פורסט ישראל | 1 |  |
|  ישראל | היטליסט | 36 |  |
|  ישראל | המצעד הרשמי של גלגלצ – בינלאומי | 2 |  |
|  ליטא | AGATA | 9 |  |
|  נורווגיה | VG-lista | 4 |  |
|  ניו זילנד | המצעד הניו זילנדי הרשמי | 3 |  |
|  פינלנד | המצעדים הפיניים הרשמיים | 9 |  |
|  קוריאה הדרומית | סירקל צ'ארט | 42 |  |
|  קנדה | קנדה הוט 100 | 7 |  |
|  שוודיה | סוורייטופליסטן | 9 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 84 |  |
|  עולמי | בילבורד גלובל ללא ארצות הברית | 101 |  |
|  ארצות הברית | בילבורד הוט 100 | 48 |  |
|  ארצות הברית | מצעד שירי הסטרימינג | 68 |  |
|  ארצות הברית | מצעד הפופ איירפליי | 44 |  |
|  ארצות הברית | מצעד שירי הרוק & האלטרנטיביים | 8 |  |
|  ארצות הברית | מצעד השירים האלטרנטיביים | 6 |  |
|  ארצות הברית | מצעד השירים האלטרנטיביים – איירפליי | 35 |  |
|  ארצות הברית | מצעד השירים הדיגיטליים – אלטרנטיבי | 15 |  |
נתוני מכירות

| אזור | תואר | מכירות |
| --- | --- | --- |
| בלגיה (BEA) | זהב | 20,000 |
| ניו זילנד (Recorded Music NZ) | זהב | 15,000 |
סיכום
| בכל העולם | — | 35,000 |
היסטוריית יציאות לאור

| אזור | תאריך | פורמט (ים) | חברות תקליטים | הערות |
| --- | --- | --- | --- | --- |
| כלל העולם | 17 במאי 2024 | הורדה דיגיטלית • הזרמת מוזיקה | דארק-רום • אינטרסקופ |  |
| ארצות הברית | 17 במאי 2024 | רדיו להיטים עכשוויים | דארק-רום • אינטרסקופ |  |
| איטליה | 17 במאי 2024 | רדיו איירפליי | יוניברסל |  |
האדרת והאמונה

הָאַדֶּרֶת וְהָאֱמוּנָה הוא פיוט נפוץ שתוכנו הוא המנון שבח להקב"ה. מקורו הוא בספר היכלות, שם הוא מתואר כחלק משירת המלאכים. בקהילות ישראל השונות שולב הפיוט בתפילה במקומות שונים. הפיוט מונה שבחים ומידות שונים לה' לפי סדר אלפביתי.
מקורו

מקורו של השיר בספר היכלות רבתי, שעל פי המסורת נכתב על ידי רבי ישמעאל בן אלישע כהן גדול. בספר היכלות נאמר שר' ישמעאל שמע את שירת המלאכים במרום וכתב את הפיוט כפי ששמע מפיהם. בשירתם זו נכלל גם ההמנון "האדרת והאמונה".
בנוסח אשכנז שולב הפיוט כאחד הרהיטים בתוך קדושתא לתפילת שחרית של יום הכיפורים שחיבר רבי משולם בן קלונימוס. ביהדות אשכנז בימי הביניים נחשב שיר זה כשיר המלאכים, כפי שיבואר להלן.
בשבח השיר

בשבחו של שיר זה מצאנו בסדור הרוקח שכתב: "בברוך שאמר יש פ"ז תבות, כי נתקן כנגד ראשו כתם 'פז', ואין להוסיף עליו, וניתקן כנגד האדרת והאמונה, שכך נמצא בספר רקמה שנכתב בכתיבת מלאכים, שהאדרת והאמונה שיר שלהם".

המהרי"ל כתב עליו "השבח הזה יש לאמרו בנגון ובנעימה ובכריעה ובכפיפת ראש ובהשתחויה"[דרוש מקור]
מקום אמירתו בתפילה

ברוב זרמי היהדות נהוג לשוררו בתפילה, אך המקום בו נקבע לאומרו משתנה בין כל קהילה לקהילה:
בנוסח הספרדים ונוסח ספרד, יש שנהגו לשוררו בפסוקי דזמרא של שבת לאחר מזמור קל"ו (מיד לפני ברוך שאמר), בהתבסס על דברי האר"י.
בנוסח קטלוניה אמרוהו קודם "ברוך שאמר" בכל יום.
בעדות המזרח יש שנהגו לאומרו מיד בהגיעם לבית הכנסת ביום הכיפורים אף קודם ברכות השחר.
במנהגי מהרי"ל כתב שאין לומר הפיוט כי אם ביום כיפור. בעקבותיו נוהגים בנוסח אשכנז שלא לאומרו אלא בפיוטים שבחזרת הש"ץ ביום הכיפורים בלבד.
בקרב קהילות יהודי גאורגיה נהוג לומר פיוט זה בחגים ובימים נוראים, כשלפני כל בית נוהגים להוסיף את המילים "ברוך שמך".
נוסף על כך, נהוג לשוררו בהקפות שבשמחת תורה בצורת 'חזן וקהל' בתוספת המילים "למי ולמי?" (או ביידיש "צו וועמען און צו וועמען?"), דהיינו, "חזן: האדרת והאמונה למי ולמי? קהל: לחי העולמים!"
נוסח נוסף

ישנו נוסח נוסף המופיע בסידורים ובספרים קדמונים:
האדרת והאמונה לחי העולמים
 הבינה והברכה לחי העולמים
 הגדולה והגבורה לחי העולמים
 הדעת והדבור לחי העולמים
 ההוד וההדר לחי העולמים
 הוועד והוותיקות לחי העולמים
 הזכות והזיכרון לחי העולמים
 החן והחסד לחי העולמים
 הטהרה והטוב לחי העולמים
 היקר והישועה לחי העולמים
 הכתר והכבוד לחי העולמים
 הלקח והלבוב לחי העולמים
 המלכות והממשלה לחי העולמים
 הנוי והנצח לחי העולמים
 הסוד והשכל לחי העולמים
 העז והענוה לחי העולמים
 הפאר והפלא לחי העולמים
 הצהלה והצדקה לחי העולמים
 הקלוס והקדושה לחי העולמים
 הרננות והרחמים לחי העולמים
 השקט והשאנן (יש הגורסים: השלווה והשקט) לחי העולמים
 התהלה והתפארת לחי העולמים:
לחן > חב"ד

בחב"ד ישנם כמה ניגונים על מילות הפיוט, הראשון המפורסם שבהם לימד את חסידיו רבי מנחם מנדל שניאורסון, האדמו"ר מלובביץ' בשמחת תורה ה'תשל"ד (1973), את הניגון "האדרת והאמונה" כשהדביקו על ההמנון הצרפתי "המרסייז". מאז שרו זאת רבות אצלו בהתוועדיות, והניגון הוא חלק מניגוני הרבי מלובביץ'. ב-1995 הופיע הניגון באלבום "ניגוני הרבי" של אבי פיאמנטה.
מלבד ניגון זה ישנם ניגוני חב"ד נוספים על מילות הפיוט; השני חובר על ידי "שלמה דער געלער (הג'ינג'י) מנעוול", הוא מופיע בספר הניגונים - חב"ד מספר ק"ד (104), הוא יצא בשנות ה-60 של המאה ה-20 באלבום "ניגוני חב"ד 6" של מקהלת ניח"ח בביצוע אברהם לידר. השלישי הוא ניגון איטי, הוא מופיע בהיכל הנגינה, הוא גם הופיע באלבום צמאה 4 על ידי קובי אפללו, וכן בוצע על ידי בני פרידמן וכן בוצע ללא מילים על ידי דורון טויסטר והתזמורת הסימפונית הישראלית ראשון לציון תחת השם "לכה דודי" ועוד. הרביעי העממי-מוכר הושר אצל הרבי מליובביץ', ומהניגונים שנקלטו בחב"ד ממקורות אחרים, הוא הופיע באלבום יענקל יענקל של אברהם פריד ב-2009, הוא יצא ב-2020 כשיר הראשון בפרויקט צמאה 6, בביצוע הפרויקט של רביבו ועוד.
לחן > בויאן ותולדות אהרן

בחצרות החסידיות בויאן ותולדות אהרן ישנם לחנים לפיוט
לקריאה נוספת

משה חלמיש, "פיוט האדרת והאמונה", בתוך מנחה למנחם, הוצאת הקיבוץ המאוחד תשס"ח, עמ' 99–110. [נדפס שוב בחקרי קבלה ותפילה, אוניברסיטת בן-גוריון, באר שבע תשע"ב, עמ' 81–94, באתר אוצר החכמה (צפייה חופשית – מותנית ברישום).]
דניאל ליפסון, הפיוט עליו נכתבו הכי הרבה ספרים, בבלוג "הספרנים" של הספרייה הלאומית, 19 בספטמבר 2023
יעקב ישראל סטל (עורך), הרב שמואל אשכנזי, אגרות שמואל, ירושלים תשפ"א, חלק א, אגרת רא, עמ' 292.
הערות שוליים

↑  כך הנוסח המקובל בסידורים ובמחזורים בימינו, בספר היכלות ובמקורות שונים מופיעים נוסחים חלופיים רבים, וכפי שמופיע לקמן.
↑  ספר היכלות, פרק כ"ו, באתר אוצר החכמה; שלמה אהרן ורטהיימר, פרקי היכלות, בתוך בתי מדרשות א, מוסד הרב קוק, ירושלים תשי"ב, פרק כ"ח, באתר אוצר החכמה (צפייה חופשית – מותנית ברישום).
↑  דניאל גולדשמידט, מחזור ליום כפור לפי מנהגי בני אשכנז לכל ענפיהם, ירושלים תש"ל, מבוא, עמ' לו–לז, באתר אוצר החכמה.
↑  עמ' מו
↑  בסדור ר' הירץ בתפלת יו"כ הביאו מספר המרכבה והוסיף "אכן איני יכול לכוון החשבון".
↑  מילואים לסדור מה"ר שבתי סופר לעמ' 970
↑  מובא בפרי עץ חיים שער הזמירות פד
↑  יום כיפור, הובא במגן אברהם סימן תקסה סעיף קטן ה.
↑  היכלות רבתי כח, באתר ספריה
↑  לב לייבמן, 2018, האדרת והאמונה: ניגון המהפכה של הרבי
↑  לדוגמה: י"ג תמוז תשל"ו, וידאו שרים אצל הרבי מליובאוויטש בהתוועדות, JEM.
↑  אבי פיאמנטה, 1995, האדרת והאמונה, אלבום ניגוני הרבי
1 2  מקהלת ניח"ח, האדרת והאמונה, באתר www.chabad.org והתווים מספר הניגונים | לב לייבמן, ניגון האדרת והאמונה מנעוועל | (באתר הזמנה לפיוט בטעות כתוב שזה זלמן ברונשטיין)
↑  האדרת והאמונה חב"ד, איטי, בהיכל הנגינה
↑  וכן במופע צמאה בשנת 2017, האדרת והאמונה - קובי אפללו
↑  בני פרידמן, "האדרת והאמונה" בלחן חבד"י עתיק
↑  הניגון השני ללא מילים, דורון טויסטר והתזמורת הסימפונית הישראלית ראשון לציון (תחת השם "לכה דודי")
↑  מנדי ברוד ב-2018 האדרת והאמונה | מנחם עמאר באלבום געגועים ב-2018 האדרת והאמונה | שניאור נבון ב-2020 ניגון האדרת והאמונה
↑  לב לייבמן, ניגון האדרת והאמונה הוותיק: במילים של מלאכים
↑  בשיר "מחרוזת סיום" השיר השני, האדרת והאמונה (דקה 2:04), אברהם פריד, בשיר "מחרוזת סיום", אלבום "יענקל יענקל" 2009
↑  הפרויקט של רביבו, 2020, האדרת והאמונה • מתוך פרויקט צמאה 6
↑  למשל: אביגדור צייטלין, 2017, האדרת והאמונה
↑  יעקב מזור, השושלות החסידיות, הטקסטים שבפיהן וזמרתן, באתר הפיוט והתפילה, תמוז תשס"ח, עמ' 9 ו-20.
רועי הובר

| --- | --- |

הובר, במדי הפועל חולון, זורק לסל
 לידה:  10 בפברואר 1997 (בן 27) קדימה שבישראל
 עמדה:  רכז
 גובה:  1.88
 קבוצות כשחקן
 2014–2015   2015–2016   2016–2018   2016–2017   2017–2018   2019-2018   2019–2020   2020   2020-2022   2024-2022   2024-:  הפועל כפר סבא   א.ס רמת השרון   הפועל ירושלים   ← הפועל חולון   ← מכבי חיפה   הפועל חולון   ← הפועל גליל עליון   הפועל חולון   הפועל אילת   הפועל גליל עליון   מכבי רמת גן
 הישגים כשחקן
 חמישיית העונה בליגת העל (2024)   נבחרת העתודה - מדליית כסף, אליפות אירופה, 2017
רועי הובר (נולד ב-10 בפברואר 1997) הוא שחקן כדורסל ישראלי המשחק במכבי רמת גן בליגת העל בכדורסל בעמדת הרכז.
ביוגרפיה

הובר נולד בקדימה. אחיו הבכור אופיר הובר שיחק אף הוא בליגת העל בכדורסל. הובר גדל במחלקת הכדורסל של הפועל לב השרון. יחד עם חברו לקבוצה תמיר בלאט זכה בגביע המדינה לילדים (2011) ובגביע המדינה לנערים (2012). בהמשך הוא עבר לשחק באקדמיה לכדורסל של איגוד הכדורסל. בגיל 17 עלה לקבוצה הבוגרת של הפועל בני כפר סבא מהליגה הלאומית. הובר למד בתיכון התורני ניסוי הרטמן ע"ש צוריאל סמית'.
בעונת 2015/16 שיחק בא.ס. רמת השרון מהליגה הלאומית. הוא סיים עם ממוצע של 10.7 נקודות למשחק, 5.3 אסיסטים ו-3.3 ריבאונדים, עם 47 אחוזי הצלחה מעבר לקשת ה-3 נקודות. בתום העונה נבחר הובר על ידי האתר ספסל לשחקן הצעיר של העונה.
ביולי 2016 חתם על חוזה למספר שנים בהפועל ירושלים, שהשאילה אותו בעונת 2016/17 להפועל חולון מליגת העל. במשחקו הראשון בקבוצה פגש את אחיו אופיר בקבוצה היריבה הפועל גלבוע/גליל. ב-31 משחקי ליגה רשם 3.1 נקודות למשחק עם 50% לשלוש.
בעונת 2017/18 הושאל מהפועל ירושלים למכבי חיפה שם סיים עם ממוצע של 2.5 נקודות ב-12 דקות למשחק. חיפה נשרה לליגה הלאומית בתום העונה והובר שב להפועל חולון לקראת עונת 2018/19. בעונתו השנייה בחולון העמיד הובר ממוצעים של כ-2 נקודות בכ-9 דקות למשחק. לקראת עונת 2019/20, לאחר שחולון צירפה את הרכז יוגב אוחיון, הושאל הובר להפועל גליל עליון. הובר סיים את העונה כמלך הסלים הישראלי של הליגה הלאומית עם ממוצע של כ-17 נקודות למשחק ונבחר על ידי האתר ספסל לחמישייה השנייה של העונה. בקיץ 2020 שב הובר לחולון עם חידוש הליגה לאחר פגרת הקורונה ושיחק בשורותיה עד תום עונת 2019/20. לקראת עונת 2020/21 הצטרף הובר להפועל אילת. בעונתו הראשונה באילת קלע הובר כ-4 נקודות ב-15 דקות בממוצע למשחק ובעונתו השנייה כ-11 נקודות בכ-28 דקות בממוצע למשחק. בעונת 2021/22 קלע כ-11 נקודות בכ-28 דקות בממוצע למשחק.
לקראת עונת 2022/23 שב הובר להופעל גליל עליון שם העמיד ממוצעים של כ-11 נקודות בכ-30 דקות בממוצע למשחק. בתום העונה הוארך חוזהו בגליל בעונה נוספת.בעונת 2023/24 קלע הובר כ-14 נקודות ב-32 דקות בממוצע למשחק ונבחר לחמישיית העונה.
לקראת עונת 2024/25 עבר הובר למכבי רמת גן.
בנבחרות הלאומיות

הובר היה חלק מנבחרת הקדטים של ישראל, נבחרת הנוער ונבחרת העתודה. ב-2017 זכה עם נבחרת העתודה במדליית הכסף באליפות אירופה. הובר שיחק לראשונה בנבחרת הבוגרת במוקדמות גביע העולם 2023. הוא שותף בשני משחקים בהם קלע בממוצע 3 נקודות.
הערות שוליים

↑  תמיר בלאט הוביל את לב השרון לזכייה בגביע, באתר ספורט 5, 2 באפריל 2012
↑  השקעה עתידית: רועי הובר חתם בבירה, באתר מנהלת ליגת העל בכדורסל, 26 ביולי 2016
↑  מצטייני העונה בליגה הלאומית, באתר ספסל
↑  ורד כהן‏, הפועל ירושלים: הרכז הצעיר רועי הובר חתם בקבוצה, צפוי לצאת להשאלה, באתר וואלה, 26 ביולי 2016
↑  מושבת העתודה: רועי הובר עולה לכרמל, באתר מנהלת ליגת העל בכדורסל, 27 ביולי 2017
↑  אור שקדי‏, רשמית: מכבי חיפה הודיעה על צירופו של רועי הובר, באתר וואלה, 27 ביולי 2017
↑  כפיר חודרה, ‏רועי הובר קיבל אישור מחולון לחפש קבוצה חדשה, באתר ONE‏, 19 ביולי 2019
↑  עמרי מנהיים, ‏יורד ללאומית: רועי הובר חתם בגליל עליון, באתר ערוץ הספורט, 27 ביולי 2019
↑  אסף ברגר, אדי מינץ, יניב סהראי, לאומית: החמישיה השניה, באתר ספסל, ‏21 במרץ 2020
↑  כפיר אדר, ‏הפועל אילת החתימה את רועי הובר וג'ו רגלאנד, באתר ONE‏, 31 ביולי 2020
↑  אור שקדי‏, רועי הובר האריך את חוזהו בגליל עליון: "זה מהלך טבעי עבורי", באתר וואלה, 13 ביוני 2023
↑  אתם בחרתם: חמישיות העונה בליגת ווינר סל, באתר מנהלת ליגת העל בכדורסל, ‏11 ביוני, 2024
↑  נועה פופלינגר, ‏רכש נוסף: רועי הובר חתם במכבי רמת גן, באתר ערוץ הספורט, 24 ביוני 2024
↑  אור שקדי‏, נבחרת העתודה הפסידה ליוון 65:56 וזכתה במדליית כסף באליפות אירופה, באתר וואלה, 23 ביולי 2017
Three Cheers for Sweet Revenge

Three Cheers for Sweet Revenge (לעיתים קרובות מקוצר ל- Three Cheers או ל-Revenge; בעברית: שלוש קריאות הידד לנקמה מתוקה) הוא אלבום האולפן השני של להקת הרוק האמריקאית My Chemical Romance. האלבום יצא לאור ב-8 ביוני 2004 על ידי חברת התקליטים רפרייז רקורדס. אלבום זה של הלהקה התאפיין בצליל נקי יותר ביחס לקודמו, אלבום הבכורה I Brought You My Bullets, You Brought Me Your Love. היה זה אלבומה הראשון של הלהקה בו הגיטריסט פרנק איירו מנגן בכל הרצועות, וכן גם אלבומו האחרון של המתופף מאט פליסייר, שלימים יוחלף בבוב בראייר.
האלבום זכה להצלחה הן מבחינת הלהקה והן מבחינת חברת התקליטים. מתוך האלבום יצאו לאור ארבעה סינגלים, "I'm Not Okay (I Promise)",‏ "Helena",‏ "The Ghost of You" ו-"Thank You for the Venom" (בבריטניה). הוא הגיע למעמד פלטינה פחות משנה לאחר יציאתו,
 כאשר נמכר במעל לשלושה מיליון עותקים בארצות הברית.
רקע וסגנון מוזיקלי

האלבום Three Cheers for Sweet Revenge נמנה עם ז'אנר הרוק האלטרנטיבי, האימו, הפופ-פאנק, הפוסט-הארדקור, והפאנק רוק. בעוד קודמו, I Brought You My Bullets, You Brought Me Your Love היה ל"יצירה נחושה במיוחד בז'אנר הנפתל הזה של להקות שמרכיבות יחדיו אלמנטים של אימו, הארדקור ואף מטאל", Three Cheers for Sweet Revenge "גם הראה את כישורי הכתיבה שלהם וגם העניק להם תשומת לב שמאוד מגיעה להם". בהתרחקותו מ"חלקי הסקרימו" ומ"המבנים המסובכים יותר" של האלבום הראשון שלהם, לטובת צליל ש"עובר את הגבול שבין פופ-פאנק לבין חד, תיאטרלי ואימואי", תוך שהוא "מושפע מאוד מהארדקור פאנק", האלבום הושווה בדרכים שונות ללהקות כמו Misfits (אנ'),‏ AFI (אנ') ות'רסדיי (אנ').
סולן הלהקה ג'רארד ויי אמר על הסינגל הראשון מתוך האלבום, "I'm Not Okay (I Promise)" כי הוא "שיר פופ העוסק בעזרה עצמית". בנוסף, הוא תואר כ"יצירת אימו-פופ גועשת עם הוק קליט עד כדי גיחוך, כפי שהוא היה מגוחך". וכ"המנון מרגש לצעירים ולמדוכאים", על ידי AllMusic ורולינג סטון, בהתאמה. בהמשך היה הסינגל מועמד לפרס Kerrang! בקטגוריית הסינגל הטוב ביותר, ואף הגיע למקום ה-86 במצעד הבילבורד הוט 100 בארצות הברית.
השיר הפותח של האלבום "Helena", שגם יצא לאור כסינגל, תואר כ"גולת הכותרת של האלבום ולהיט אדיר". ג'רארד אמר כי השיר "עיצב את הנושא שהאלבום עוסק בו" ו"חשף את הצד האפל שלהם" בהשוואה לסינגל הראשון. מילות השיר מתארות אבל על מות סבתם של ג'רארד ומייקי, אלנה לי ראש, והוא היה השיר הראשון של הלהקה שנכנס ל-40 המובילים במצעד הבילבורד הוט 100.
לדברי ויי, ניתן לפרש את האלבום כ"סיפור אימה פסאודו-קונספטואלי". הוא פירט:
...סיפורם של גבר ואישה אשר המוות מפריד ביניהם בקרב יריות, והוא הולך לגיהנום רק כדי להבין מהשטן שאומר לו שהיא עדיין בחיים. השטן אומר שהוא יוכל להיות איתה שוב אם יביא לו את נשמותיהם של אלף גברים רשעים. והאיש יסכים לעשות זאת, ואז השטן מושיט לו אקדח. זה היה הרעיון מאחורי הקונספט, בסוף התקליט היה הרבה יותר על אובדן ועל החיים האמיתיים מאשר על כל דבר אחר, כך שהייתי אומר שזאת חלוקה טובה.
המקור באנגלית
...the story of a man and a woman who are separated by death in a gunfight and he goes to hell only to realize by the devil telling him that she's still alive. The devil says he can be with her again if he brings the devil the souls of a thousand evil men and the man agrees to do it, and so the devil hands him a gun. That was the idea behind the concept, the record ended up being much more about loss and real life than anything, so I would say it's a good split.